לודמילה רודנקו

לודמילה ולדימירובנה רודנקו (ברוסית: Людми́ла Влади́мировна Руде́нко; באוקראינית: Людмила Володимирівна Руденко; 27 ביולי 1904 – 4 במרץ 1986) הייתה שחמטאית סובייטית ואלופת העולם השנייה בשחמט, לאחר ורה מנצ'יק, בין 1950 ל-1953. היא הייתה אלופת העולם הסובייטית הראשונה.

היא קיבלה את התואר אמן בינלאומי בשנת 1950 ואת התואר רב-אמן בשנת 1976. היא הייתה האישה הראשונה שזכתה בתואר אמן בינלאומי. היא חברה בהיכל התהילה העולמי של השחמט .

רודנקו הייתה אלופת השחמט לנשים של ברית המועצות בשנת 1952.

ביוגרפיה 
רודנקו נולדה בשנת 1904 בלובני שבמחוז פולטבה באוקראינה. אביה, ולדימיר אנדראביץ', היה בתחילה יועץ המדינה, לאחר מכן תובע ציבורי בעיירה מיקולאייב ולבסוף כומר. בגיל 10, רודנקו החלה ללמוד שחמט מאביה, אם כי בתחילה היא התעניינה יותר בשחייה. לאחר בית הספר התיכון, היא עברה לאודסה וקיבלה תואר ראשון בכלכלה.

רודנקו הייתה אלופת השחייה של אודסה במשחה 400 מטר. בשנת 1925, היא הייתה סגנית אלופת אוקראינה בשחייה. לאחר מכן, היא התחילה קריירה ככלכלנית. שחמט, באותה תקופה, היה רק תחביב.

רודנקו החל לשחק בטורנירי שחמט בשנת 1925, לאחר שעברה למוסקבה. בשנת 1927, היא הייתה ממוקמת במקום החמישי באליפות הנשים של מוסקבה ובשנת 1928, היא ניצחה באליפות. לאחר מכן, עברה רודנקו ללנינגרד, שם הכירה והתחתנה עם המדען לב דוידוביץ' גולדשטיין. בשנת 1931, נולד להם בן ראשון.

בשנת 1929, היא החלה להתאמן בשחמט בלנינגרד, אצל האמן הבינלאומי פטר רומנובסקי. היא זכתה שלוש פעמים באליפות הנשים בשחמט של לנינגרד.

תוך כדי קריירת השחמט שלה בלנינגרד, היא עבדה בבית דפוס.

במלחמת העולם השנייה, ארגנה רודנקו רכבת לפינוי ילדים מהמצור על לנינגרד. היא תיארה זאת כהישג החשוב ביותר בחייה.

לאחר המלחמה, בחורף 1949–1950, התקיים טורניר שחמט במוסקבה כדי לקבוע את אלופת הנשים החדשה, לאחר שבשנת 1944, מתה אלופת העולם בשחמט ורה מנצ'יק, בעת ההפצצות על לונדון. 16 נשים משתים עשר מדינות התחרו בטורניר, כאשר ארבע השחקניות הסובייטיות תפסו את ארבעת המקומות הראשונים. רודנקו, שהייתה אז בתן 45, ניצחה בטורניר וזכתה בתואר אלופת העולם. היא החזיקה בתואר אליפות העולם לנשים עד שהפסידה אותו לאליזבטה ביקובה באליפות שהתקיימה לאחר מכן, בשנת 1953.

מאמני השחמט של רודנקו לאחר המלחמה היו אלכסנדר טולוש וגריגורי לבנפיש.

היא נפטרה בעיר סנקט פטרבורג בשנת 1986, בגיל 81.

זיכרון 
אליפות העולם בשחמט לשנת 2004 התקיימה בסנקט פטרבורג, העיר בה נפטרה רודנקו, לזכרה.

רודנקו צורפה להיכל התהילה העולמי בשחמט בשנת 2015.

במלאת 114 שנה להולדתה, ב-27 ביולי 2018, הוצג שרבוט גוגל לזכרה.

קישורים חיצוניים

הערות שוליים 

אלופות עולם לנשים בשחמט
שחמטאיות רוסיות
שחמטאיות אוקראיניות
רבי-אמנים אוקראינים
רבי אמנים לנשים
רבי-אמנים רוסים
שחמטאים רוסים
שחמטאים אוקראינים
שחמטאים סובייטים
כלכלנים רוסים
כלכלניות רוסיות
שחייניות אוקראיניות
שחיינים אוקראינים
שחיינים רוסים
שחייניות רוסיות
שחיינים סובייטים
שחייניות סובייטיות
סנקט פטרבורג: אישים
אודסה: אישים
אוקראינים שנולדו ב-1904
אוקראיניות שנולדו ב-1904
רוסיות שנולדו ב-1904
רוסים שנולדו ב-1904
נפטרות ב-1986